
กรมส่งเสริมการปกครองท้องถิ่น
ถนนนครราชสีมา กทม. ๑๐๓๐๐






       กุมภาพันธ์  ๒๕6๙
เรื่อง
ขอความร่วมมือประชาสัมพันธ์ระบบข้อมูลรถรับ - ส่งนักเรียนของกรมการขนส่งทางบก
เรียน  ผู้ว่าราชการจังหวัด ทุกจังหวัด
สิ่งที่ส่งมาด้วย
สำเนาหนังสือกรมการขนส่งทางบก ด่วนที่สุด ที่ คค ๐๔๑๙/๙๐๗ 

ลงวันที่ ๒๙ มกราคม ๒๕๖๙
จำนวน ๑ ฉบับ


ด้วยกรมการขนส่งทางบกแจ้งว่าได้พัฒนาระบบบันทึกข้อมูลรถรับ - ส่งนักเรียน เพื่อใช้เป็นฐานข้อมูล
ในการกำกับดูแลมาตรฐานความปลอดภัยของรถรับ - ส่งนักเรียน รวมทั้งเพื่อสนับสนุนการวางแผนและดำเนินมาตรการป้องกันอุบัติเหตุที่อาจเกิดขึ้นกับนักเรียนอันเป็นประโยชน์ต่อความปลอดภัยของนักเรียนทั่วประเทศ 
กรมส่งเสริมการปกครองท้องถิ่นพิจารณาแล้ว เพื่อให้การควบคุมดูแลความปลอดภัยเกี่ยวกับ
การจัดรถรับ - ส่งนักเรียนของสถานศึกษาสังกัดองค์กรปกครองส่วนท้องถิ่น เป็นไปด้วยความเรียบร้อย 
และบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นมอบหมายบุคลากร
ที่เกี่ยวข้องดำเนินการบันทึกข้อมูลรถรับ - ส่งนักเรียน ที่ให้บริการแก่นักเรียนในสถานศึกษา (ศูนย์พัฒนาเด็กเล็ก/โรงเรียน/วิทยาลัย) ในสังกัด ผ่านเว็บไซต์ https://schoolbussafety.dlt.go.th ให้ครบถ้วนถูกต้องและเป็นปัจจุบันอย่างต่อเนื่อง เพื่อนำไปสู่การพัฒนาการจัดการรถรับ - ส่งนักเรียนปลอดภัย โดยการมีส่วนร่วมของทุกภาคส่วนอย่างยั่งยืนและส่งเสริมให้มีกระบวนการสร้างความปลอดภัยให้แก่นักเรียนได้อย่างมีประสิทธิภาพ รายละเอียดปรากฏตามสิ่งที่ส่งมาด้วย 

จึงเรียนมาเพื่อโปรดพิจารณา
ขอแสดงความนับถือ
  อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐-๒๒๔๑-๙๐๐๐ ต่อ ๕๓๔๔
ไปรษณีย์อิเล็กทรอนิกส์ saraban@dla.go.th
ผู้ประสานงาน นายศุภชัย หมีนสัน โทร ๐๘ ๖๕๓๑ ๗๗๙๑

